Ville Kämäräinen

Heikki Ville (Vilho Heikki, V. H.) Kämäräinen (7. maaliskuuta 1887 Kiuruvesi – 5. heinäkuuta 1959 Kiuruvesi) oli suomalainen poliitikko. Kämäräinen toimi SDP:n kansanedustajana vuosina 1939–1945 edustaen Kuopion läänin läntistä vaalipiiriä. Kämäräinen toimi myös Kiuruveden kunnanvaltuuston jäsenenä. Politiikan ulkopuolella Kämäräinen oli renkinä ja rakennustöissä 1897–1909, hiilikaivostyömiehenä Yhdysvalloissa 1909–1911, puusepänliikkeen harjoittajana 1911–1924 sekä pienviljelijänä Kiuruvedellä vuodesta 1925. Kämäräisen vanhemmat olivat torppari Antti Kämäräinen ja Akviliina Hoffren. Kämäräisen puoliso vuodesta 1911 oli Anna Keränen.

Lähteet 

Kansanedustajat
Suomen Sosialidemokraattisen Puolueen poliitikot
Kiuruveden kaupunginvaltuutetut
Pohjois-Savon vaalipiiri
Vuonna 1887 syntyneet
Vuonna 1959 kuolleet